
Sülysáp Nagyközség Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 5944-7/2011
Előterjesztést készítette: Ráczné – Huszarekné – Lányiné 
Előterjesztés elkészítésének időpontja: 2011. október 10.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. október 20-án tartandó munkaterv szerinti ülésére

4. napirendhez

Tárgy:
Tájékoztató a III. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2011. év III. negyedévére vonatkozóan.
Kérjük a beszámoló szíves elfogadását.
…/2011. (X. 20.) ÖKT határozati javaslat

Sülysáp Nagyközség Önkormányzatának Képviselő-testülete a 2011. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.
Határidő: azonnal

Felelős: polgármester, ESZB elnöke
Sülysáp, 2011. október 10.

Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2011. október 11.

Tóth Krisztina s.k.
jegyző
BESZÁMOLÓ
a Sülysáp Nagyközség Önkormányzata Képviselő-testületének

átruházott hatásköreiben 2011. III. negyedévében hozott döntésekről
I. Egészségügyi és Szociális Bizottság
Az Egészségügyi és Szociális Bizottság 2011. III. negyedévében két alkalommal, augusztus 16-án és szeptember 13-án ülésezett, júliusban nem volt ülés. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Személyes gondoskodás díjkedvezmény megállapítása iránt az III. negyedévben nem nyújtottak be kérelmet.
Átmeneti segély a Bizottság augusztusi ülésén 8 fő részére összesen: 42.000,- Ft, szeptemberi ülésén 10 fő részére összesen: 42.675,- Ft összegben került megállapításra. A Bizottság szeptemberi ülésén 2 kérelmező esetében döntött az elutasításról, augusztusban elutasító döntés a Bizottság részéről nem született.
Rendkívüli gyermekvédelmi támogatás a Bizottság augusztusi ülésén 8 fő részére összesen 45.000,-Ft, szeptemberben 3 fő részére összesen 15.000.-Ft összegben került megállapításra. A Bizottság az augusztusi ülésén 1 kérelmező esetében döntött az elutasításról, szeptemberben elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint 
· amire a bevallott jövedelemből következtetni lehetne.

II. Polgármesterre átruházott hatáskörökben hozott döntések

II.1. Szociális ellátás

Polgármesteri hatáskörben – azonnali krízis helyezet megoldására – rendkívüli gyermekvédelmi támogatás 5 fő részére 29.000, -Ft, átmeneti segély 2 fő részére 12.000.-Ft összegben került megállapításra, melyek kifizetése megtörtént.
A Bizottság a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

II.2. Közterület-használat
Közterület-használati engedély került kiadásra,
· 4 alkalommal építőanyag, vas, fa tárolására,

· 2 alkalommal közterületi árusításra,

· 1 alkalommal közterület egyéb rendeltetéstől eltérő használat,

· 1 alkalommal cirkuszi reklámtáblák, plakátok elhelyezése, hangos hirdetés,

· 1 alkalommal mutatványos és vidámparki szolgáltatás (búcsú).

